 Ezikiel 29  Nafọ nke iri, nọnwa nke iri, nabalị iri na abụọ nọnwa ahụ, okwu Jehova ruru m ntị, sị:Nwa nke mmadụ, chee ihu nebe Fero eze Ijipt nọ, buokwa amụma ihe a ga-eme ya na Ijipt dum.Kwuo okwu, sị, Nke a bụ ihe Ọkaakaa Onyenwe anyị Jehova kwuru: Lee, m na-emegide gị, Fero, eze Ijipt, bụ nnukwu anụ mmiri nke gbatịrị onwe ya netiti ọwa mmiri niile nke Naịl ya, onye sịrị, Ọ bụ m nwe Osimiri Naịl, ọ bụ m meere ya onwe m.M ga-etinyekwa nko nagba gị ma mee ka azụ ndị dị nọwa mmiri niile nke Naịl gị rapara nakpịrịkpa gị. M ga-esi netiti ọwa mmiri niile nke Naịl gị dọpụta gị na azụ niile dị nọwa mmiri niile nke Naịl gị ndị rapaara nakpịrịkpa gị.M ga-agbahapụ gị nala ịkpa, gị na azụ niile dị nọwa mmiri niile nke Naịl gị. Nelu ala ka ị ga-ada. A gaghị achịkọta gị, a gaghịkwa atụtụkọta gị. M ga-ewere gị nyefee anụ ọhịa nke ụwa na anụ ufe nke eluigwe ka ị bụrụ nri ha.Ndị niile bi nIjipt ga-amara na mụ onwe m bụ Jehova, nihi na ha bụụrụ ụlọ Izrel ihe ndabere nke bụ ahịhịa amị.Mgbe ha jidere gị aka, ị gbajiri, ị dọwara ubu ha dum. Mgbe ha dabeere gị nahụ, ị gbajiri, i mekwara ka úkwù ha niile maa jijiji.Ya mere, nke a bụ ihe Ọkaakaa Onyenwe anyị Jehova kwuru: Lee, m ga-eme ka mma agha bịakwasị gị, m ga-esikwa netiti gị bipụ mmadụ na anụ ụlọ.Ala Ijipt ga-aghọkwa ebe tọgbọrọ nefu na ebe a lara niyi; ha ga-amarakwa na mụ onwe m bụ Jehova, ebe ọ bụ na ọ sịrị, Ọ bụ m nwe Osimiri Naịl, ọ bụkwa m mere ya.Ya mere, lee, m na-emegide gị, na-emegidekwa ọwa mmiri niile nke Naịl gị, m ga-emekwa ka ala Ijipt bụrụ ebe a lara niyi, ebe kpọrọ nkụ, ebe tọgbọrọ nefu, malite na Migdọl ruo Sayini, ruokwa nókè ya na Itiopia.Ụkwụ mmadụ agaghị esi na ya gafee, ụkwụ anụ ụlọ agaghịkwa esi na ya gafee. A gaghị ebi na ya ruo afọ iri anọ.M ga-emekwa ka ala Ijipt bụrụ ebe tọgbọrọ nefu netiti obodo ndị a lara niyi. Ruo afọ iri anọ, obodo ya niile ga-aghọkwa ebe tọgbọrọ nefu netiti obodo ndị a lara niyi. M ga-achụsasịkwa ndị Ijipt ná mba dị iche iche, meekwa ka ha gbasasịa netiti ala dị iche iche.Nihi na nke a bụ ihe Ọkaakaa Onyenwe anyị Jehova kwuru: Mgbe afọ iri anọ gwụchara, m ga-esi netiti ndị dị iche iche ebe a chụgara ndị Ijipt kpọkọta ha.M ga-akpọghachite ìgwè ndị Ijipt a dọọrọ nagha; m ga-akpọghachite ha nala Patrọs, nala ha si. Ha ga-aghọ alaeze dị ala nebe ahụ.Ọ ga-adị ala karịa alaeze ndị ọzọ, ọ gakwaghị eme onwe ya ka ọ dị elu karịa mba ndị ọzọ, m ga-emekwa ka ha dị nnọọ ole na ole nke na mba ndị ọzọ agakwaghị anọ nokpuru ha.Ọ gakwaghị abụ obi ike ụlọ Izrel, nke na-eme ka e cheta njehie ha jehiere site niso ndị Ijipt. Ha ga-amarakwa na mụ onwe m bụ Ọkaakaa Onyenwe unu bụ Jehova.O wee ruo nafọ nke iri abụọ na asaa, nọnwa mbụ, nabalị mbụ nọnwa ahụ, na okwu Jehova ruru m ntị, sị:Nwa nke mmadụ, Nebukadreza, bụ eze Babịlọn, mere ka ndị agha ya lụso Taya agha dị ukwuu. E mere ka isi niile kwọchaa, chihịakwa ubu niile. Ma ọ dịghị ụgwọ ọ bụla Taya kwụrụ ya na ndị agha ya maka agha o busoro ya.Ya mere, nke a bụ ihe Ọkaakaa Onyenwe anyị Jehova kwuru, Lee, m ga-enyefe Nebukadreza bụ eze Babịlọn ala Ijipt, ọ ga-eburu akụ ya, meekwa ka ọ bụrụ ihe nkwata buru ibu, bukọrọkwa ihe dị ukwuu na ya; ọ ga-aghọkwa ụgwọ ọrụ nke ndị agha ya.Enyewo m ya ala Ijipt ka ọ bụrụ ụgwọ a kwụrụ ya maka ihe o mere ya, nihi na ha rụụrụ m ọrụ, ka Ọkaakaa Onyenwe anyị Jehova kwuru.Nụbọchị ahụ, m ga-eme ka otu mpi puoro ụlọ Izrel, m ga-emekwa ka i nwee ihe mere ị ga-eji meghee ọnụ netiti ha. Ha ga-amarakwa na mụ onwe m bụ Jehova. 